**Ministru kabineta noteikumu projekta „Grozījumi Ministru kabineta 2014.gada 26.augusta noteikumos Nr.511 „Valsts atbalsta piešķiršanas kārtība piena šķirņu slaucamo govju produktivitātes datu izvērtēšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014.gada 26.augusta noteikumos Nr.511 „Valsts atbalsta piešķiršanas kārtība piena šķirņu slaucamo govju produktivitātes datu izvērtēšanai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Noteikumu projekts sagatavots, lai mazinātu Krievijas Federācijas noteiktā preču importa aizlieguma seku radīto finansiālo slogu piensaimniecības nozarē.Krievijas 2014.gada 6.augusta lēmuma no 2014.gada 7.augusta uz vienu gadu aizliegt importu noteiktai lauksaimniecības produkcijai, izejvielām un pārtikai radītie eksporta zaudējumi Latvijai ir apmēram 140 milj. *euro* un zaudējumi piena ražotājiem – pārsniedz 50 milj. *euro*. Tā kā Krievijas ieviestās sankcijas būs spēkā arī turpmāk (līdz 2016. gada 5. augustam), tad var prognozēt, ka eksporta samazinājums un tā radītie zaudējumi lauksaimniecības un piena produktu ražošanas nozarei būs vairākas reizes lielāki.Līdz ar piena produktu importa aizliegumu piena pārstrādes uzņēmumos joprojām veidojas gatavās produkcijas pārpalikums, un tas uzņēmumiem liek samazināt piena iepirkuma cenu. Pēc Lauksaimniecības datu centra sniegtās informācijas, piena iepirkuma cena 2014.gada jūlijā bija 293 *euro*/t un 2015.gada jūlijā – 210 *euro*/t. Lauksaimniecības datu centra veiktās operatīvās aptaujas rezultāti liecina, ka vidējā iepirkuma cena augustā varētu samazināties līdz 206 *euro*/t – par 30,7 % mazāk nekā iepriekšējā gada jūlija vidējā iepirkuma cena. Piena iepirkuma cena ir noslīdējusi zem piena ražošanas pašizmaksas, kas atbilstoši Latvijas Lauku konsultāciju un izglītības centra rīcībā esošajiem un apkopotajiem datiem Latvijā vidēji ir 0,269 *euro*/kg. Lai ganāmpulku īpašnieki, kas regulāri katru mēnesi pienu pārdod pārstrādei, neciestu vēl lielākus zaudējumus, ir nepieciešams tūlītējs finansiāls atbalsts. Noteikumu projekta 1.punktā ir paredzēta ciltsdarbam nepieciešamā atbalsta maksājuma summa – 7,6 milj. *euro*, lai nodrošinātu piena šķirņu slaucamo govju produktivitātes datu noteikšanas un izvērtēšanas pakalpojumu. Minēto atbalstu izmaksās 2015.gadā.Tā kā atbalsts ir paredzēts primārajiem piena ražotājiem, noteikumu projekta 2.punktā ir noteikts atbalsttiesīgā ganāmpulka atlases kritērijs – ganāmpulka īpašnieks regulāri nodod pienu pārstrādei. Pārraudzības gadā augstražīgos ganāmpulkos vidējais izslaukums no vienas piena šķirņu slaucamās govs sasniedz pat 13 276 kg, kas ir par 52,7 % vairāk nekā vidējais izslaukums valstī – 6993 kg. Lai būtu ievērots taisnīguma princips, noteikumu projekta 3.punktā ir paredzēta ciltsdarba maksājuma diferenciācija – par govīm ar izslaukumu līdz 6999 kg, pirmpienēm un govīm ar vēl nenoteiktu produktivitāti ir paredzēts vienreizējs maksājums 50 *euro*, bet par augstražīgām govīm – 60 vai 72 *euro*.Noteikumu projekta 4. un 5.punktā ir noteikti iesnieguma iesniegšanas un atbalsta izmaksas termiņi.Noteikumu projekta 6.punktā ir svītrota 2014.gadā piešķirtā atbalsta izmaksas kārtība, bet 7.punktā ir noteikumu pielikumā precizēts gada skaitlis.Atbalstu paredzēts sniegt saskaņā ar Komisijas 2014.gada 25.jūnija Regulu (EK) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (turpmāk – Komisijas Regula Nr.702/2014), pamatojoties uz Eiropas Komisijas lēmumu SA.39407(2014/XA) – Atbalsts lopkopības sektoram un atbalsts par kritušiem dzīvniekiem.Valsts atbalsts ļaus saglabāt ražošanas apjomu un nodrošinās augstvērtīgu piena šķirņu slaucamo govju saglabāšanu ganāmpulka ciltskodolā. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu piensaimniecības nozarē, – aptuveni 9480 atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | Nav attiecināms | Nav attiecināms | Nav attiecināms |
| 1.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
| 1.3. pašvaldību budžets | 0 | 0 | Nav attiecināms | Nav attiecināms | Nav attiecināms |
| 2. Budžeta izdevumi: | 0 | 7 600 000 | Nav attiecināms | Nav attiecināms | Nav attiecināms |
| 2.1. valsts pamatbudžets | 0 | 7 600 000 | Nav attiecināms | Nav attiecināms | Nav attiecināms |
| 2.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
| 2.3. pašvaldību budžets  | 0 | 0 | Nav attiecināms | Nav attiecināms | Nav attiecināms |
| 3. Finansiālā ietekme: | 0 | –7 600 000 | Nav attiecināms | Nav attiecināms | Nav attiecināms |
| 3.1. valsts pamatbudžets | 0 | –7 600 000 | Nav attiecināms | Nav attiecināms | Nav attiecināms |
| 3.2. speciālais budžets | 0 | 0 | Nav attiecināms | Nav attiecināms | Nav attiecināms |
| 3.3. pašvaldību budžets  | 0 | 0 | Nav attiecināms | Nav attiecināms | Nav attiecināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +7 600 000 | Nav attiecināms | Nav attiecināms | Nav attiecināms |
| 0 | Nav attiecināms | Nav attiecināms | Nav attiecināms |
| 0 | Nav attiecināms | Nav attiecināms | Nav attiecināms |
| 5. Precizēta finansiālā ietekme: | X | 0 | Nav attiecināms | Nav attiecināms | Nav attiecināms |
| 5.1. valsts pamatbudžets | 0 | Nav attiecināms | Nav attiecināms | Nav attiecināms |
| 5.2. speciālais budžets | 0 | Nav attiecināms | Nav attiecināms | Nav attiecināms |
| 5.3. pašvaldību budžets  | 0 | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Tā kā Ekonomikas ministrija ir apliecinājusi, ka 2015.gadā tās budžetā netiks apgūti 7,6 milj. *euro* Subsidētās elektroenerģijas programmā, Zemkopības ministrijai ir iespējams savus Eiropas Lauksaimniecības garantiju fonda pasākumos ietaupītos līdzekļus novirzīt piena sektora atbalstam, tā nepalielinot 2015.gada valsts budžeta deficītu.Zemkopības ministrijas programmā 64.00.00. “Eiropas Lauksaimniecības garantiju fonda (ELGF) projektu un pasākumu īstenošana” 2015.gadā tiek prognozēta līdzekļu ekonomija 7,6 milj. *euro* apmērā. Tā kā sākotnēji pavasarī plānotā piena produktu intervence ir aizkavējusies, tā šogad netiks īstenota pilnā apjomā, tādējādi veidojot ekonomiju apmēram 2 milj. *euro* apmērā. Savukārt vienotā platības maksājumu jomā ar 2015.gadu stājas spēkā jaunas atbalsta saņemšanas prasības, tostarp zaļināšanas nosacījumi, un tie paredz papildu kontroles, IT sistēmu izmaiņas un citus pielāgojumus, kas, visticamāk, aizkavēs vienotā platības maksājuma avansu izmaksāšanu tādā apmērā kā citus gadus, tādējādi veidojot līdzekļu ekonomiju 5,6 milj. *euro* apmērā.Ciltsdarba maksājumiem tiks izmantoti Zemkopības ministrijas programmas 64.00.00. “Eiropas Lauksaimniecības garantiju fonda (ELGF) projektu un pasākumu īstenošana” līdzekļi. |

*Anotācijas IV un V sadaļa – noteikumu projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas un šķirnes lauksaimniecības dzīvnieku audzētāju organizācijas – SIA “Latvijas šķirnes dzīvnieku audzētāju savienība”, s/o “Latvijas Holšteinas šķirnes lopu audzētāju asociācija” un lauksaimniecības pakalpojumu kooperatīvā sabiedrība „ABC Projekts” – ir informētas, nosūtot noteikumu projektu uz to e-pasta adresēm. |
| 2. | Sabiedrības līdzdalība projekta izstrādē | Lauksaimnieku nevalstiskās organizācijas atbalsta noteikumu projektu. |
| 3. | Sabiedrības līdzdalības rezultāti | Tiks izvērtēti visi lauksaimnieku nevalstisko organizāciju izteiktie iebildumi un iesniegtie priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministra p.i.

veselības ministrs G.Belēvičs

14.08.2015. 13:35

1244

B.Ingiļāvičute

67027661, Biruta.Ingilavicute@zm.gov.lv